всички пратки със сусамово семе (семена от Sesamum) от Судан и Уганда следва да се придружават от официален сертификат, в който се посочва, че всички резултати от вземането на пробите и анализите показват липсата на салмонела в 25 g. Резултатите от пробите и анализите следва да бъдат приложени към този сертификат. Поради това вписванията за сусамово семе (семена от Sesamum) от Судан и Уганда следва да бъдат заличени от приложение I към Регламент за изпълнение (ЕС) 2019/1793 и включени в приложение II към него.
 (9)
 Освен това пиперките от вида Capsicum (различни от сладки) от Индия и Пакистан вече са обект на засилен официален контрол по отношение на наличието на остатъчни вещества от пестициди от януари 2018 г. Тази честота беше увеличена още през януари 2019 г. от 10 % на 20 % поради високата степен на несъответствие със съответните изисквания, предвидени в законодателството на Съюза. Официалният контрол върху тези хранителни продукти от страна на държавите членки показва трайно високо равнище на несъответствие с изискванията по отношение на пиперките от вида Capsicum (различни от сладки) от Индия, както и увеличаване на процента на несъответствие с изискванията по отношение на пиперки от вида Capsicum (различни от сладки) от Пакистан от началото на засиления контрол. След установяването на засиления официален контрол бяха получени няколко уведомления чрез Системата за бързо предупреждение за храни и фуражи по отношение и на двете стоки. Тези резултати доказват, че въвеждането на посочените хранителни продукти в Съюза представлява сериозен риск за човешкото здраве.
 (10)
 Поради това с цел опазване на човешкото здраве в Съюза е необходимо, в допълнение към засиления официален контрол, да се предвидят специални условия по отношение на пиперките от вида Capsicum (различни от сладки) от Индия и Пакистан. По-специално, всички пратки с пиперки (различни от сладки) от Индия и Пакистан следва да се придружават от официален сертификат, удостоверяващ, че от продуктите са взети проби и са извършени анализи за остатъчни вещества от пестициди и всички резултати показват, че съответните максимално допустими граници на остатъчни вещества от пестициди не са превишени. Резултатите от пробите и анализите следва да бъдат приложени към този сертификат. Поради това вписванията за пиперки от вида Capsicum (различни от сладки) от Индия и Пакистан следва да бъдат заличени от приложение I към Регламент за изпълнение (ЕС) 2019/1793 и включени в приложение II към него.
 (11)
 По отношение на листа от къри от Индия честотата на неспазване на съответните изисквания, предвидени в законодателството на Съюза, установена по време на официалния контрол, извършен от държавите членки, е намаляла. Поради това е целесъобразно вписването относно листа от къри от Индия да се заличи от приложение II към Регламент за изпълнение (ЕС) 2019/1793 и да се включи в приложение I към него. Целесъобразно е честотата на проверките за идентичност и физическите проверки за тази стока да се увеличи, тъй като в третата държава изискванията относно официалния сертификат и вземането на проби и анализите за остатъчни вещества от пестициди по отношение на тази стока вече няма да се прилагат.
 (12)
 По отношение на малини от Сърбия, сушени